На основу члана 4. а у вези са чланом 24б. Закона о административним таксама („Службени гласник Републике Српске“, бр.100/11, 103/11, 67/13 и 123/20), члана 87. Статута града Градишка („Службени гласник града Градишка“, бр. 4/17 и 5/19), Скупштина града Градишка на сједници одржаној дана 18.02.2021. године доноси:

**О Д Л У К У**

**о градским административним таксама**

**Члан 1.**

Одлуком оградским административним таксама (у даљем тексту: Одлука) прописује се начин наплате административне таксе за списе и радње у управном поступку и другим управним стварима, а како слиједи:

а) пред органима града Градишка и организационим јединицама Градске управе града Градишка,

б) пред установама којима су законом повјерена јавна овлашћења да рјешавају у управном поступку и другим управнимстварима приликом стицања одређених права и преузимања обавеза.

**Члан 2.**

(1) Списи и радње за које се плаћа такса, као и висина таксе утврђују се таксеном тарифом, која је саставни дио ове Одлуке.

(2) Такса се може наплатити, само ако је прописана таксеном тарифом.

**Члан 3.**

(1) Таксени обвезник је лице по чијем се захтјеву поступак покреће, односно обављају радње предвиђене таксеном тарифом.

(2) Такса се плаћа у тренутку настанка таксене обавезе.

**Члан 4.**

(1) У рјешењу или другом правном акту или јавној исправи, за коју је такса наплаћена, мора се означити да је такса плаћена, у којем, износу и по којем тарифном броју.

(2) У случају да су акти из става (1) овог члана ослобођени плаћања таксе, мора се означити у коју сврху се издају и на основу којег прописа су ослобођени од плаћања таксе.

**Члан 5.**

(1) Таксе се плаћају у административним таксеним маркама јединствене емисије или у готовом новцу налогом на рачун града.

(2) Наплату таксе принудним путем врши Пореска управа Републике Српске у складу са прописима о принудној наплати.

**Члан 6.**

Наплаћена такса по Тарифи градских административних такса представља приход Буџета Града.

**Члан 7.**

Градоначелник ће посебним Упутством прописати начин и контролу примјене ове Одлуке и обрасце за извјештавање о износима наплаћене таксе.

**Члан 8.**

Поред ослобађања од плаћања административне градске таксе прописаним члановима 13. и 14. Закона о административним таксама, од плаћања административне таксе, осло-бађају се:

а) породице погинулих бораца,

б) ратни војни инвалиди,

в) корисници социјалне помоћи чији је статус утврдила надлежна институција и

г) физичка лица приликом прве регистрације занатско-предузетничке дјелатности.

**Члан 9.**

На сва питања која нису регулисана овом Одлуком примјењиваће се Закон о администра-тивним таксама.

**Члан 10**.

За списе и радње код субјеката из члана 1. Одлуке, плаћа се такса по сљедећој тарифи градских административних такса:

**ТАРИФА ГРАДСКИХ АДМИНИСТРАТИВНИХ ТАКСА**

**I –ЖАЛБЕ**

**Тарифни број 1.**

-за жалбу на рјешење које доносе органи Града и други органи и

организације из члана 1. ове одлуке..................................................................5,00 КМ

**II – РЈЕШЕЊА**

**Тарифни број 2.**

-за сва рјешења за која није прописана посебна такса.....................................5,00 КМ

**Напомена:**Ако за исту таксу постоје два или више обвезника, њихова обавеза је солидарна.

**III – ТАКСЕ ИЗ ОБЛАСТИ ПРИВРЕДЕ И ПРЕДУЗЕТНИШТВА**

**Тарифни број 3.**

а) регистар предузетника:

- за рјешења о оснивању предузетника ...........................................................30,00 КМ

- за рјешења о регистрацији припремних радњи предузетника....................10,00 КМ

- за рјешења о промјени података предузетника у регистру.........................20,00 КМ

- за рјешења о привременом и трајном престанку или наставку обављања

дјелатности предузетника..............................................................................10,00 КМ

- за резервацију пословног имена која обухвата регистрацију и брисање..15,00 КМ

- за рјешење у поступку категоризације угоститељских објеката: собе за

изнајмљивање, куће за одмор и апартман....................................................15,00 КМ

Ако се захтјев у вези са регистрацијом подноси електронским путем износ таксе умањује се за 50%.

б)- за рјешења о продужењу радног времена угоститељских објеката..........30,00 КМ

в) -регистар чамаца:

- за рјешења о упису чамаца у регистар чамаца.............................................30,00 КМ

- за рјешења о брисању чамаца из регистра....................................................20,00 КМ

- за рјешења о продужењу важењапловидбене дозволе...............................20,00 КМ

г)- за рјешења о обављању превоза ствари за властите потребе..................20,00 КМ

- за издавање лиценци за такси превозника.....................................................20,00 КМ

- за издавање легитимације возача такси возила...........................................10,00 КМ

- за рјешење о пољопривредној сагласности, те измјене и допуне исте.......10,00 КМ

**IV – ОВЈЕРЕ, ПРЕПИСИ, РУКОПИСИ, ПОТПИСИ И ПРЕВОДИ**

**Тарифни број 4.**

- за овјеру преписа, рукописа, потписа, превода:

а) за овјеру сваког потписа...................................................................................2,00 КМ

б) за овјеру аутентичности рукописа или овјеру преписа од сваког полутабака

оригинала..........................................................................................................2,00 КМ

в) за овјеру превода.............................................................................................2,00 КМ

**Напомена:** Под полутабаком се подразумијева лист хартије од двије стране формата А4 или мањег. Ако је рукопис или препис чија се овјера врши писан на страном језику, плаћа се двострука такса из овог тарифног броја.

**Тарифни број 5.**

- за овјеру фотокопија плана, цртежа, пројекта и друге техничке документације, по сваком листу формата већег од А4.................................................................................3,00 КМ

**Тарифни број 6.**

- за овјеру уговора ( без обзира на вриједност уговора).............................5,00КМ

- за овјеру пуномоћја......................................................................................5,00КМ

**Напомена:**

Сматра се да је извршена овјера уговора када се овјере само потписи уговорних страна. Свака измјена садржине уговора сматра се у таксеном погледу као нови уговор.

**Тарифни број 7.**

а) за овјеру књиге домаћих гостију....................................................................10,00 КМ

б) за овјеру књиге страних гостију......................................................................10,00 КМ

в) за овјеру књиге утисаказа угоститељске објекте.........................................10,00 КМ

г) за овјеру књиге жалби у туристичким агенцијама.........................................10,00 КМ

**Тарифни број 8.**

- заувид у спис предмета који се налази у архиви.............................................2,00 КМ

- за увид у пројектну документацију која се налази у архиви.........................10,00 КМ

-за издавање преписа (фотокопије) документа из архиве, по сваком табаку..2,00 КМ

**V– ТАКСЕ ИЗ ОБЛАСТИ УРЕЂЕЊА ПРОСТОРА И ГРАЂЕЊА**

**Тарифни број 9.**

- за издавање стручног мишљења.....................................................................20,00 КМ

**Tарифни број 10.**

- за издавање локацијских услова за све врсте објеката................................20,00 КМ

**Тарифни број 11.**

За издавање грађевинске дозволе плаћа се такса према врсти објекта и то:

- за индивидуални стамбени објекат.................................................................25,00 КМ

- за индивидуални стамбено-пословни објекат................................................40,00 КМ

- за пословни објекат до 400 m² бруто грађевинске површине и јавни

инфраструктурни објекат................................................................................. 60,00 КМ

- за објекат колективног становања или пословни објекат преко 400 m²

бруто грађевинске површине...........................................................................80,00 KM

**Напомена :** Наведена такса односи се на будућу изградњу и легализацију изграђених објеката и рјешења којима се потврђује легалност објекта.

**Тарифни број 12.**

За издавање употребне дозволе или дијела објекта који представља грађевинску цјелину плаћа се такса према врсти објекта и то:

- за индивидуални стамбени објекат.................................................................25,00 КМ

- за индивидуални стамбено-пословни објекат................................................40,00 КМ

- за пословни објекат до 400 m² бруто грађевинске површине и јавни

инфраструктурни објекат.................................................................................60,00 КМ

- за објекат колективног становања или пословни објекат преко 400 m²

бруто грађевинске површине............................................................................80,00 КМ

**Тарифни број 13.**

Еколошке таксе:

- за рјешење о издавању еколошке дозволе....................................................30,00 КМ

- за рјешење о ревизији или обнављању еколошке дозволе плаћа се..........30,00 КМ

**VI – РЕГИСТРАЦИЈА ЕТАЖНИХ ВЛАСНИКА**

**Тарифни број 14.**

- за рјешења о упису у регистар оснивања заједнице етажних власника стамбених зграда..............................................................................................................................50,00 КМ

-за рјешење о упису у регистар статусне промјене заједнице етажних власника стамбених зграда............................................................................................................30,00 КМ

- за рјешење о упису у регистар промјена лица овлаштених за заступање заједнице етажних власника..........................................................................................................10,00 КМ.

**Члан 12.**

Даном ступања на снагу ове Одлуке престаје да важи Одлука о градским административним таксама („Службени гласник града Градишка“, бр.6/17, 7/17 и 7/19).

**Члан 13.**

Ова одлука ступа на снагу осмог дана од дана објaвљивања у „Службеном гласнику града Градишка“.

Број: 01-022-63/21 ПРЕДСЈЕДНИК

Датум: 18.02.2021. године СКУПШТИНЕ ГРАДА

Градишка

Миленко Павловић